system
Răspunde în limba română, în stilul Wikipedia, cat mai corect gramatical.
user
Cum ai descrie 1812?
assistant

1812 (MDCCCXII) a fost un an bisect al calendarului gregorian, care a început într-o zi de miercuri.

Evenimente

Martie 

26 martie: Un cutremur distruge Caracas, Venezuela.
16/28 mai: A fost semnat Tratatul de la București (pacea) prin care se încheie războiul ruso–turc (1806–1812); Basarabia intră în componența Rusiei. Raialele din Moldova sunt de asemenea încorporate Imperiului Rus.

Iunie 

18 iunie: Războiul din 1812. Conflict militar între SUA și Marea Britanie, încheiat cu Tratatul de la Gent.
24 iunie: Napoleon invadează Rusia.

Septembrie 

7 septembrie: Bătălia de la Borodino. Bătălie sângeroasă, în războaiele napolionene, purtată în timpul invadării Rusiei de către Napoleon I. Această victorie i-a permis lui Napoleon I să ocupe Moscova.

Noiembrie 

26-28 noiembrie: Bătălia de la Berezina, cu înfrângerea trupelor lui Napoleon.

Nedatate 

 august: Ioan Gheorghe Caragea, domn al Țării Românești (până în 1818).
 august: Scarlat Callimachi, domn al Moldovei (până în 1819).

 Capitala Finlandei a fost mutată de la Turku la Helsinki.

Arte, știință, literatură și filozofie 

 1812-1815  Frații Grimm publică o culegere de povești Kinder- und Hausmärchen (Povești de spus copiilor acasă)
Beethoven compune simfoniile a 7-a și a 8-a
 Lord Byron publică Childe Harold

Nașteri 

 7 februarie: Charles Dickens (n. Charles John Huffam Dickens), romancier britanic (d. 1870)
10 februarie: Gheorghe Eminovici, tatăl poetului Mihai Eminescu (d. 1884)
 1 martie: Nicolae Kretzulescu, medic și om politic, prim-ministru al Principatelor Unite (d. 1900)
 3 aprilie: Louise-Marie a Franței soția regelui Leopold I al Belgiei (d. 1850)
 15 aprilie: Théodore Rousseau, pictor francez (d. 1867)
 7 mai: Robert Browning, poet englez (d. 1889)
14 mai: Costache Negri, scriitor, diplomat și om politic român (d. 1876)
 24 mai: George Barițiu, istoric și gazetar român, întemeietorul presei românești din Transilvania (d. 1893)
 12 iulie: Mirza Fatali Akhundov, scriitor și filosof azer (d. 1878)
 31 iulie: Amélie de Leuchtenberg, a doua soție a împăratului Pedro I al Braziliei (d. 1873)
 4 noiembrie: Aleardo Aleardi, poet italian (d. 1878)

Decese 

 11 mai: Spencer Perceval, 49 ani, prim-ministru al Marii Britanii (1809-1812), (n. 1762)
 19 septembrie: Mayer Amschel Rothschild, 68 ani, bancher german (n. 1744)

Vezi și 
Listă de conducători de stat din 1812

1812